NÁRODNÁ RADA SLOVENSKEJ REPUBLIKY

**V. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 3285/2011

**489a**

### I n f o r m á c i a

**výborov Národnej rady Slovenskej republiky o prerokovaní správy o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2010, aktualizácia výkonu štátnej politiky na rok 2011 a návrh programu štátnej politiky starostlivosti o Slovákov žijúcich v zahraničí na rok 2012 (tlač 489)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predkladá:

Zahraničný výbor

Národnej rady Slovenskej republiky

Bratislava október 2011

###### NÁRODNÁ RADA SLOVENSKEJ REPUBLIKY

**V. VOLEBNÉ OBDOBIE**

Číslo: 3285/2011

**NÁVRH**

**UZNESENIE**

**NÁRODNEJ RADY SLOVENSKEJ REPUBLIKY**

z . októbra 2011

k správe o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2010, aktualizácii výkonu štátnej politiky na rok 2011 a návrhu programu štátnej politiky starostlivosti o Slovákov žijúcich v zahraničí na rok 2012 (tlač 489)

**Národná rada Slovenskej republiky**

**b e r i e n a  v e d o m i e**

###### správu o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2010, aktualizáciu výkonu štátnej politiky na rok 2011 a návrh programu štátnej politiky starostlivosti o Slovákov žijúcich v zahraničí na rok 2012.

Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## V. volebné obdobie

Číslo: 3285/2011

**489a**

# I n f o r m á c i a

výborov Národnej rady Slovenskej republiky o prerokovaní správy o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2010, aktualizácie výkonu štátnej politiky na rok 2011 a návrhu programu štátnej politiky starostlivosti o Slovákov žijúcich v zahraničí na rok 2012 **(tlač 489)**

Zahraničný výbor Národnej rady Slovenskej republiky ako gestorský výbor k správe o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2010, aktualizácii výkonu štátnej politiky na rok 2011 a návrhu programu štátnej politiky starostlivosti o Slovákov žijúcich v zahraničí na rok 2012 **(tlač 489)** (ďalej len „správa“) podáva Národnej rade Slovenskej republiky informáciu o výsledku prerokovania správy vo výboroch Národnej rady Slovenskej republiky. Správu pridelil predseda Národnej rady Slovenskej republiky svojím rozhodnutím č. 493 z 31. augusta 2011 na prerokovanie:

* **Výboru** Národnej rady Slovenskej republiky **pre kultúru a médiá,**
* **Výboru** Národnej rady Slovenskej republiky **pre ľudské práva a národnostné menšiny** a
* **Zahraničnému výboru** Národnej rady Slovenskej republiky.

Za gestorský výbor určil Zahraničný výbor Národnej rady Slovenskej republiky.

Výbor Národnej rady Slovenskej republiky pre ľudské práva a národnostné menšiny na svojom rokovaní 29. septembra 2011 neprijal k uvedenému materiálu uznesenie, nakoľko navrhované uznesenie nezískalo potrebný súhlas nadpolovičnej väčšiny prítomných členov výboru. Výbor Národnej rady Slovenskej republiky pre kultúru a média uznesením zo 4. októbra 2011 č. 108 odporučil Národnej rade Slovenskej republiky zobrať správu na vedomie. Zahraničný výbor Národnej rady Slovenskej republiky na svojom rokovaní 11. októbra 2011 neprijal k správe uznesenie, nakoľko navrhované uznesenie nezískalo potrebný súhlas nadpolovičnej väčšiny prítomných členov výboru.

**Gestorský výbor** po prerokovaní stanovísk výborov k správe vyjadrených v ich uzneseniach a stanovísk poslancov gestorského výboru vyjadrených v rozprave k tejto správe **neschválil spoločnú správu výborov**, keďže navrhované uznesenie nezískalo súhlas nadpolovičnej väčšiny prítomných členov výboru. V zmysle § 80 ods. 1 zák. č. 350/1996 Z. z. o rokovacom poriadku Národnej rady Slovenskej republiky v znení neskorších predpisov poveril predseda výboru spoločnú spravodajkyňu poslankyňu **Magdalénu Vášáryovú**, aby podala Národnej rade Slovenskej republiky informáciu o výsledkoch rokovania výborov a predložila návrh na ďalší postup.

František Šebej

predseda Zahraničného výboru

Národnej rady Slovenskej republiky